Міхаіл Данілавіч Сіянін

Міхаіл Данілавіч Сія́нін ( — ) — удзельнік Грамадзянскай і Вялікай Айчыннай войнаў, гвардыі палкоўнік. Герой Савецкага Саюза (1943).

 Біяграфія 
М. Д. Сіянін нарадзіўся ў вёсцы Забалацце (сучасны Аршанскі раён Віцебскай вобласці Беларусі). З 15 гадоў пачаў працаваць на заводзе ў Барані. У 1917 годзе добраахвотнікам уступіў у армію. Удзельнічаў у баях на Аршаншчыне, служыў у Дарагабужы, у 235-м Невельскім палку Омскай імя Італьянскага пралетарыята жалезнай дывізіі. Скончыў курсы Чырвоных камандзіраў. Ваяваў на Туркестанскім фронце, з 1923 па 1931 год удзельнічаў у барацьбе з басмачаміБіяграфія на сайце Аршанскага райвыканкама .

У Чырвонай Арміі з 1920 года; узнагароджаны ордэнам Чырвонага Сцяга і імянной шашкай Рэўваенсавета СССР. У 1927 годзе скончыў Вышэйшую кавалерыйскую школу, у 1941 г. — Ваенную акадэмію Генштаба.

У Вялікую Айчынную вайну на фронце з лістапада 1941 года: палкоўнік, камандзір 69-й механізаванай брыгады. Удзельнічаў у бітве пад Масквой. У верасні 1943 года брыгада пад яго камандаваннем вызначылася ў бітве за Дняпро каля сяла Вялікі Букрын, на паўднёвы ўсход ад Кіева, 22.09.1943 г. батальён брыгады фарсіраваў Дняпро ў раёне сяла Зарубніцы і захапіў плацдарм. На працягу трох сутак пад ударамі авіяцыі праціўніка М. Д. Сіяніну ўдалося пераправіць на плацдарм асноўныя сілы брыгады і замацавацца на плацдарме.

М. Д. Сіянін — удзельнік баёў на Дуклінскім перавале ў Чэхаславакіі.

У 1948 годзе М. Д. Сіянін скончыў Вышэйшую ваенную акадэмію імя К. Я. Варашылава. Жыў у Оршы, працаваў дырэктарам Мемарыяльнага музея Канстанціна Сяргеевіча Заслонава.

 Узнагароды 
 Медаль «Залатая Зорка»
 2 ордэны Леніна
 3 ордэны Чырвонага Сцяга
 Ордэн Суворава 3-й ступені
 Ордэн Айчыннай вайны 1-й ступені
 Медаль «За абарону Масквы»
 Медаль «За вызваленне Прагі»
 Медаль «За вызваленне Кіева»
 Медаль «За перамогу над Германіяй у Вялікай Айчыннай вайне 1941—1945 гг.»
 Юбілейны медаль «50 гадоў Узброеных Сіл СССР»
 Ганаровая грамата Рэвалюцыйнага камітэта Таджыкскай аўтаномнай Сацыялістычнай рэспублікі і імянны гадзіннік (1926)
 Ганаровая грамата вярхоўнага Савета БСРР
 іншыя ўзнагароды, у тым ліку, Чэхаславацкія ордэн і медаль за баявыя дзеянні на Дуклінскім перавале
 імянная зброя (шашка)

 Памяць 
Імем М. Д. Сіяніна названа вуліца ў Оршы.

 Літаратура 
 Сіянін Міхаіл Данілавіч // Памяць : гісторыка-дакументальная хроніка Оршы і Аршанскага раёна : у 2 кн. / рэдкал.: Г. П. Пашкоў [і інш.]. — Мн., 1999. — Кн. 1. — С. 373—374.


 Спасылкі 
 Біяграфія на сайце Аршанскага райвыканкама 
 69-я механизированная Проскуровская Краснознамённая, орденов Суворова, Кутузова бригада


Катэгорыя:Нарадзіліся ў Аршанскім раёне
Катэгорыя:Удзельнікі бітвы за Дняпро
Катэгорыя:Удзельнікі бітвы за Маскву
Катэгорыя:Танкісты Вялікай Айчыннай вайны
Катэгорыя:Палкоўнікі СССР